Børglum Kloster bliver nu hjemsted for skuespillerens Anne Marie Helgers mindegalleri.

Hele sommeren har 28 af Anne Marie Helgers kostumer været udstillet på klosteret. Onsdag var den farverige skuespiller på besøg for at afsløre, at kostumerne nu skal udstilles permanent i Børglum. Kostumerne har været brugt i adskillige optrædener og har været udstillet landet over, inden de kom til Børglum. Anne Marie Helger har et stærkt bånd til Nordjylland, hvor hun blandt andet var med i Jomfru Ane Teatrets spæde år, og hun er glad for, at kostumerne nu er kommet til det nordjyske for at blive.